Държавен вестник, бр. 104, 2023 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  104
в нормативната уредба на Европейския съюз 
в областта на гражданското въздухоплаване, 
ЗГВ и в издадените въз основа на него под­
законови актове.
(5) При отсъствие на главния директор 
функциите му се изпълняват от определен 
от него със заповед за всеки отделен случай 
ръководен служител на администрацията.
Чл. 7. (1) Дейността на ГД ГВА се извършва 
от обща и специализирана администрация, 
организирани в три дирекции, които подпо­
магат главния директор при осъществяване 
на правомощията му, осигуряват технически 
дейността му и извършват дейности по адми­
нистративното обслужване на гражданите и 
юридическите лица.
(2) Главна дирекция „Гражданска въз­
духоплавателна администрация“ е с обща 
численост на персонала 111 щатни бройки и 
има следната структура:
1. главен директор – 1;
2. главен секретар – 1;
3. дирекция „Административни, правни и 
финансови дейности“ – 20;
4. дирекция „Авиационна безопасност“ – 44;
5. дирекция „Аеронавигационно осигуря­
ване, летища и авиационна сигурност“ – 45.
Чл. 8. (1) Административното ръководство 
на ГД ГВА се осъществява от главен секре­
тар, който се назначава от главния директор.
(2) Главният секретар ръководи, координира 
и контролира дейността на администрацията 
в изпълнение на законовите разпореждания 
на главния директор на ГД ГВА за точното 
спазване на нормативните актове. Главният 
секретар:
1. осигурява организационната връзка 
между главния директор и административните 
звена в ГД ГВА, както и между администра­
тивните звена;
2. организира разпределянето на задачите 
за изпълнение между административните 
звена на ГД ГВА;
3. осигурява необходимите условия за 
нормална и ефективна работа на администра­
тивните звена на ГД ГВА на организационно 
и техническо равнище;
4. контролира изпълнението на възложените 
на администрацията задачи;
5. контролира и отговаря за работата с 
документите и за съхраняването им;
6. утвърждава длъжностните характерис­
тики;
7. осигурява цялостната организация по 
провеждане атестирането на служителите в 
администрацията на ГД ГВА и обучението 
на персонала във връзка с прилагането на 
Наредбата за условията и реда за оценяване 
изпълнението на служителите в държавната 
администрация, приета с Постановление № 129 
на Министерския съвет от 2012 г. (обн., ДВ, 
бр. 49 от 2012 г.; изм. и доп., бр. 27 от 2013 г., 
бр. 93 и 97 от 2019 г., бр. 9 и 105 от 2020 г. и 
бр. 29 от 2021 г.); 
8. участва в подготовката на проекта на 
бюджет на ГД ГВА;
9. организира ползването на недвижими 
имоти и движими вещи – частна държавна 
собственост, предоставени на ГД ГВА;
10. изготвя ежегоден доклад за състояни­
ето на администрацията и го представя на 
главния директор;
11. изпълнява и други функции, произтича­
щи от нормативен акт, или задачи, възложени 
му от главния директор.
Чл. 9. (1) Служителите на ГД ГВА се 
назначават от главния директор на ГД ГВА.
(2) Правата и задълженията на служите­
лите на ГД ГВА се определят с този правил­
ник и съответните законови и подзаконови 
нормативни актове, както и с длъжностните 
характеристики, утвърдени от главния секре­
тар на ГД ГВА.
Чл. 10. Контролната дейност на ГД ГВА се 
осъществява от инспектори по въздухоплаване 
по смисъла на ЗГВ.
Чл. 11. (1) Дейността на ГД ГВА се осъ­
ществява съгласно изискванията на междуна­
родните договори в областта на гражданското 
въздухоплаване, страна по които е Република 
България, правото на Европейския съюз в 
областта на гражданското въздухоплаване, 
ЗГВ и издадените въз основа на него правни 
актове, както и актовете на министъра на 
транспорта и съобщенията.
(2) Компетентността на ГД ГВА се раз­
простира върху:
1. гражданското въздухоплаване и въздуш­
ното пространство на Република България, 
включително над вътрешните и териториал­
ните є води, както и в определени с меж­
дународни споразумения райони за търсене 
и спасяване в открито море, самостоятелно 
или съвместно с морските центрове за тър­
сене и спасяване и центровете за търсене и 
спасяване при авиационни произшествия на 
съседните държави;
2. регистрираните в Република България 
граждански въздухоплавателни средства и 
техните екипажи и чуждестранни въздухо-
плавателни средства, които кацат на летища 
на територията на Република България при 
извършване на инспекции;
3. физическите и юридическите лица, 
извършващи на територията на страната 
и в чужбина дейности, регламентирани от 
нормативната уредба на Европейския съюз 
в областта на гражданското въздухоплаване 
с граждански, въздухоплавателни средства, 
аеронавигационни и други съоръжения, неза­
висимо от собствеността им, ЗГВ и актовете 
по прилагането му;
4. радиочестотния спектър, разпределен за 
гражданското въздухоплаване.